JohanHeinsen/ENO huggingface dataset:
Viborger Samler, 1849-10-02
Et Brev fra Civita-Vecchia, der har circuleret imellem flere Medlemmer af Nationalforsamlingen, indeholder Details om den Vision, Paven har havt for nogle Dage siden. Dette Brev har til Forfatter en Mand, som staaer paa en meget fortrolig Fod med den hellige Fader. Det er Pave Pius den Niendes Huuslæge, Dr. Antonelli, som vi have at takke for denne Meddelelse. Jesus Christus fremstillede sig for Servus servorum Dei, da denne slumrede, for at forbyde ham at indrømme de franske Diplomater nogensomhelst Concessioner i Jtalien. Paven, paa hvem dette Syn gjorde et levende Jndtryk, var i de nærmestfølgende Dage meget forstemt og adspredt.
Viborger Samler, 1849-10-02
Efter Pariserjournalen la Liberte hersker der i Palermo en Gjæring, der lader befrygte en ny Revolution.
Viborger Samler, 1849-10-02
Keiserdommet Østerrig. Efterretninger fra Wien, omtale en detail den af Felttøimester Rugent udkastede Angrebsplan. Befæstningsmaaden, Forsvarskraften og ogsaa Fæstningens svage Sider ere de østerrigske Jngenieur officierer bekjendte. Faskiner og Skandsekurve holdes i Beredskab. Det er en Selvfølge, at de detascherede Fæstningsværker først maae erobres; derefter aabnes Løbegravene. Naar disse ere tracerede, rykke ved Nattetid Arbeider=Colonnerne, forsynede med Faskiner og Skandseredskaber og dækkede af Tropper, frem indtil Tracen, og grave hurtig en Grøft. Enhver Arbeider lægger sin Fa skine foran sig, kaster Jord derover, og der opstaaer da et Brystværn. Batterier anlægges; Løbegravene føres i Zickack, nye, nærmere Brystværn drages, medens Skytset fra Ricochet-Demonteer- og Breschebatterierne spiller imod Fæstningen. Sapper, Fartøier, Tømmerslaader og Broer til Overgange over Gravene og Floden ligge beredte. Naar Beleiringscorpset er rykket frem til Stads gravene, skydes der Brescher, og derefter paafølger Stormen imod Voldene og Staden.
Viborger Samler, 1849-10-02
Der fortælles i Wien, at man i en i Wien afholdt Forsamling af høiere Stabsofficierer anslog den mulige Priis for Komorns Erobring til 30,000 Md. Hertil bemærkede Feltmarschal Radetzky, at han vilde paatage sig at fuldbringe Erobringen med 3 Mand, nemlig med en Parlementair og to Trompetere, som skulde forkynde Garnisonen Amnestie.
Viborger Samler, 1849-10-02
Kongeriget Preussen. Med Hensyn til det af Rusland udtalte Ønske angaaende Sammenkaldelsen af en europæisk Kongres erfares, at der fra Preussens Side eri en Skrivelse fra Ministerpræsidenten, Greven af Brandenburg, til den i Berlin værende russiske Gesandt, Baron v. Meyendorff, gjort Jndsigelse imod en saadan Congres; dog kun for saavidt det tydske Anliggende skulde forhandles paa samme.
Viborger Samler, 1849-10-02
J det tydske Spørgsmaal seer man stedse den gamle Forbundsdag at rykke nærmere frem i Forgrunden. De østerrigske Forslag har man afslaaet; det var umuligt ikke at ville see, at Preussen, ved at antage hine, vilde være blevet aldeles afhængigt af Østerrig og Baiern. Men paa den anden Side er der ikke at tænke paa at skride frem med Organisationen af de 3 Kongers Forfatning og med Rigsdagens Sammenkaldelse. Hanover vægrer sig, og den hanoverske Minister Stuve, hvis Ankomst til Berlin imødesees med Længsel, vil snarere medbringe forøgede Forviklinger og definitive Afslag end en Ening. Man veed, at Hanover hidtil ganske maa bære Skylden for at Sammenkaldelsen af Rigsdagen ikke fandt Sted. J Forvaltningsraadet i Erfurt har Preussen ikke skyet noget Offer; Hanover viste sig stedse utilfreds og afslog ethvert Forslag. Det vilde ei give efter for nogen Majoritet; det vilde bevare sin Souverainetet uantastet; det fordrede Baierns Tiltræden til Forbundet.
Viborger Samler, 1849-10-02
Fra Frankfurt am Main meldes under 24de Septbr., at der den foregaaende Nat har fundet et betydelig Sammenstød Sted i Landsbyen Oberrad imellem preussiske og østerrigske Soldater. Valpladsen var en Dandsebod; baierske Soldater sluttede sig til Østerrigerne. Kampen blev saa heftig, at den ogsaa udbredte sig paa Gaden, hvor et formeligt Blodbad opstod. Preusserne barricaderede sig i Værtshuset; Barricaderne indtoges med Storm, og Preusserne, der vare i Minoriteten, beseiredes fuldstændig. Østerrigerne og Bairerne gjorde til Bytte henved 20 preussiske Sabler. Valpladsen var bedækket med Saarede, af hvilke Nogle ville falde som Offre for deres Æressag. Stærke Patrouiller rykkede frem imod denne Tumleplads for den tydske Eenhed, og enhver til Staden vandrende Kriger arresteredes paa Mainbroen. Mange undgik ved at vade igjennem Mainfloden det dem tiltænkte Nattelogis. Rigsforstanderen begav sig den 24de Septbr. til Oberraad for at besigtige Valpladsen. Militairet er consigneret i Kasernerne. Ober=Post=Amts=Ret, melder officielt, at Rigsforstanderen har creeret 3 Skibsfændriker.
Viborger Samler, 1849-10-02
Deutsche Zeitung har faaet en ny Redaction. Den nye Redacteur Robert Heller staaer under umiddelbar Medvirkning af Brødrene Heinrich og Max Gagern, Hergenhahn, Matthy, og Reh. J en Artikel, der tilskrives Matthy, hedder det, at Deutsche Zeitung skal være Organet for det Parti, der stræber efter en Forbundsstat med stærk, samdrægtig Regjering og National-Repræsentation.
Viborger Samler, 1849-10-02
J Lloyds Bureau i London blev den 15de Sept. anmeldt følgende skrækkelige Søeventyr: Det brittiske Skib, "Minerva", Capt. Hovendon fra Sidney, bestemt til Portland Bay, befandt sig den 26de Febr. med en Ladning Rom, Brændeviin, Krudt og Svovl samt flere Passagerer, under fulde Seil 80 Miil sydvest for Cap Horn. Kl. 4 1/2 om, Morgenen paagnede Capitainen og Passagererne ved en qvælende Damp, som opfyldte hele Skibet. Enhver vidste, at der laae 200 Fade Krudt i Rummet, og da Røgen netop kom fra Skibets nederste Deel, saa grebes Alle af en panisk Skræk. Øieblikkelig bleve Baadene udsatte, og Pastsagerer og Mandskab styrtede sig i vild Hast i dem og stødte fra Borde. Allerede stege lykke, sorte Røgmasser op af Skibet; 15 Minuter senere sloge de klare Luer ud af Lugerne, slikkede sig op af Tougværket og antændte Seilene. Kort efter skeete en frygtelig Explosion, hvorved Dæk, Master og den brændende Takkelage kastedes høit tilveir, medens flere Tusinde Galloner Rom og Brændeviin til samme Tid begyndte at brænde paa Havets Overflade. Kl. 11 var det udbrændt, og Skibsvraget sank nu. Baadene dreve derefter i 6 Dage omkring i Søen, uden at Besætningen havde anden Næring, end et Fad Vand og nogle Baracutas, som man tilsidst ogsaa maatte kaste overbord, da flere af dem vare befundne at være giftige. Først paa den syvende Dag naaede de Skibbrudne, efter navnløse Trængsler, Port Philip Head.
Viborger Samler, 1849-10-02
Jndenlandske Efterretninger. Ligesom der tidligere har været nedsat en Commission til Bedømmelse af flere Udkast til Love for Landmilitair etaten, der agtes forelagte den forestaaende Rigsdag, saaledes er der nu i lige Øiemed blevet nedsat en Commission til at afgive Betænkning over disse Udkasts Anvendelighed for Søetaten, for at den militaire Straffelov om muligt kunde blive fælles for Sø- og Landkrigsmagten. Commissionen bestaaer af tre Lovkyndige, nemlig Generalauditeuren for Søetaten, Conferentsraad Koefoed, Generalauditeuren for Landetaten Dr. juris Scheel og Generalprocureuren for Danmark, Etatsraad Algreen-Ussing, og tre Søofficierer, nemlig Commandeur J. Seidelin og Commandeur-Capitainerne C. C. Paludan og H. Aschehoug. (Berl. Td.)¬
Viborger Samler, 1849-10-02
J Forbindelse med en allerh. Resol. af 21de Sept. om Domainernes og Forst- og Jagtvæsenets Henlæggelse under Finantsministeriet, har Hs. Maj. Kongen under 23de bifaldt, at den umiddelbare Bestyrelse af Domaine, Forst og Jagtvæsenet, derunder indbefattet Charlottenlund, Fredensborg og Marienlyst Slotte samt Kongens Gaard i Nykjøbing i Sjælland, saa og det nye falsterske Gods og Bjørnsholm, Lundgaard og Padkjær i Aalborg Amt, samt Frederiksværk og Gods forestaaes af en for Finantsministeren ansvarlig Domainedirecteur, hvem det hidtil under Jndenrigsministeriet hørende Domainecomptoir og Forstcomptoir underlægges. Domainedirecteuren har, som selvstændig Mellemautoritet, Afgjørelsen af alle, Ministerens Bestemmelse ikke forbeholdte, Sager hans Forretningskreds vedkommende. Han fører Overopsynet og Controllen med alle herved ansatte Embedsmænd og Betjente som disses Foresatte og foretager de til dette Øiemed fornødne Jnspectionsreiser. Til Domainedirecteur er udnævnt hidtilværende Jndenrigsminister, Dr. jur. Bang, og til at vicariere for ham som Committeret Directeur for Jndenrigsministeriets 3die Departement L. P. Larsen, ved Siden af dennes Forretninger i Jndenrigsministeriet. (Aalb. Av.) Times" anfører i en ledende Artikel om den russiske Jndflydelse i Europa blandt Andet Følgende: "Vi have seet den Paastand offentlig anført, at det er lykkedes Lord Palmerston i hans danske Mægling at tilintetgjøre det russiske Cabinets Hensigter i Østersøen. Aldrig har man anført noget mere Grundløst; thi Overeenskomsten, der tilsidst blev antaget, var netop den, som Grev Nesselrode havde sanctioneret, og ethvert vigtigt Punct med Hensyn til Underhandlingerne og Krigen blev afgjort ei ved engelske Forslag, men ved russiske Erklæringer." Ifølge Privatbreve skal hele Historien om Angler-Deputationens venlige Modtagelse hos Kongen af Preussen, være reen Opdigtelse og Deputationen være bleven henviist til Minister Brandenburg. (Fdl.) Preussens Forhold ligeoverfor Slesvigholsteenernes Foretagender og dets næsten tause Medvirken hertil vilde være uforklarlig, naar forresten det preussiske Cabinets Forhold var vanskeligt at forklare sig. "Fædrl." omtaler Rygter, der i disse Dage have været i Omløb i Kjøbenhavn om Jndkaldelse af nogle af de permitterede Tropper osv., og anbefaler Regjeringen, i alt Fald at anvende Aarvaagenhed og Forsigtighed.
Viborger Samler, 1849-10-02
Det i Fredags Aftes for første Gang opførte Stykke: Æsthetisk Sands", af Hr. C. Hostrup, hører ikke til denne Forfatters heldigste Arbeider. Ved Toppets Fald løde saavel bifalds som Mishagsyttringer fra Publicum. (Berl. Td.)
Viborger Samler, 1849-10-02
Skuespildirecteur Lange har under 11te Sept. erholdt Bevilling paa at lade opføre dramatiske Forestillinger i Staden Kjøbenhavn og dens Forstæder. Flpst.)
Viborger Samler, 1849-10-02
Under en i Løverdags af Kbhavns Criminalret paadømt Justitssag actioneredes en Arrestantinde for at have gjort sig skyldig i flere Bedragerier. Actor i Sagen betegnede Arrestantinden som den, der i en længere Tid og paa en systematisk Maade under forskjellige falske Foregivender havde forledet Folk til paa Landet at laane og leie sig Penge og Tøi, ja endog Heste og Vogn, skjøndt hun iforveien vel vidste, at hun ei kunde betale det og ei heller havde det til Hensigt. Navnligen havde hun betjent sig af et Foregivende om en hende tilfalden Arv som Middel til at skaffe sig Credit og narre Folk deres Penge fra. Hvad Actor saaledes havde lagt Arrestantinden til Last, bestod blandt Andet i, at hun en Søndag i Juli Maaned hos en Hyrekudsk i Larsbjørnsstræde havde bestilt en Vogn til at møde hos en af hende opgiven Skræder, hos hvem hun et Par Dage havde havt Arbeide ved Syening. Da det nemlig i Familien var bleven omtalt, at den ønskede at gjøre en Skovtour, bad hun om at maatte følge med, imod at hun skaffede Vogn, hvilket indrømmes, da hun foregav at have en Vogn frit. Af den Maade, hun leiede Vognen paa, maatte Hyrekudsken troe, at Skræderen skulde betale den, hvilket imidlertid denne ikke vilde og Arrestantinden ikke kunde. Paa aldeles lignende Maade havde hun foretaget en Skovtour med en anden Familie, ved hos en Hyrekudsk i Myntergade at bestille en Vogn til at holde udenfor bemeldte Familie, og udtrykte hun sig saaledes, at Hyrekudsken maatte antage, at den Mand, for hvis Dør Vognen skulde holde, var den egentlige Leier. Hendes Foregivende om at have til Hensigt at betale stod i Strid med hendes Fremgangsmaade og Uformuenhed. – Fremdeles sigtedes hun for bedragerisk Adfærd med at sælge eller pantsætte flere Ting, som hun hos Forskjellige havde laant eller leiet, men hvilke hun paastod forinden Salget eller Pantsættelsen at have afkjøbt de Vedkommende, ligesom ogsaa at have modtaget Penge tillaans under det allerede anførte falske Foregivende, at der var tilfalden hende en Arv efter en Tante. Men Retten skjønnede ikke, at Arrestantinden i nogen af disse Henseender havde gjort sig skyldig i noget Forhold, der kunde paadrage hende Strafansvar. Dette fandtes kun at have været Tilfældet med en enkelt, ogsaa af Actor udpeget Handling, idet Arrestantinden vedgik, at hun, som af en Pige, havde modtaget tilleie et sort og et hvidt Shavl, tilsammen af Værdi 3 Rbd., havde uden Eierindens Vidende og Villie pantsat disse Gjenstande. For dette Arrestantinden overbeviste Bedrageri, blev hun, der var 27 Aar gammel og forhen for Tyverie straffet med Fængsel paa Vand og Brød i 2 Gange 5 Dage, anseet med Straf af Arbeide i Kjøbenhavns Forbedringshuus i 1 Aar.
Viborger Samler, 1849-10-02
Om de forefaldne Optøier i Slesvig skrives i Rd. fr. Pr. under 24de Septbr.: "Jgaar Aftes fandt her desværre et beklageligt Sammenstød Sted mellem preussiske Soldater og herværende Jndvaanere paa en Dandsebod.
Viborger Samler, 1849-10-02
Foruden flere mere eller mindre betydelige Qvæstelser har navnlig en Tjenestekarl faaet et dybt Stik i Laaret af en Sabel. Jmidlertid er Saaret ikke dødeligt. – J et andet Locale skulle ogsaa igaar Aftes preussiske Artillerister have udmærket sig ved Brutalitet og Raahed, idet de, i Mangel af Vaaben, som de heldigviis ikke havde med, truede at stikke de andre Tilstedeværende ihiel med deres Knive. - De herværende Borgeres Forbittrelse er stor og tillige fuldkommen retfærdig, da de preussiske Jnfanterister (Husarerne opføre sig langt anderledes) have foranlediget Striden ved deres Arrogance. Man nærer det Haab, at det i Fremtiden vil blive Jnfanteristerne og Artilleristerne forbudet at besøge Dandselocalerne: navnlig vilde det være uforsvarligt, naar det herefter tillodes dem, at vise sig bevæbnede paa saadanne Steder."
Viborger Samler, 1849-10-02
Slesvig=Holstenerne ere ingenlunde glade ved den mulige Udsigt til at blive indlemmede i det preussiske Tre konge-Forbund. "Jtzehoer Ugebl." udtaler sig omtrent saaledes derom: "Faren rykker os altid nærmere, og ret snart maae vi i saa Henseende selv bestemme os eller finde os i at lade os paatvinge en Bestemmelse. Hos os gjelder, som bekjendt, den paa lovlig Maade proclamerede Rigsforfatning af 28de Marts, og vor nuværende Regjering, Statholderskabet, administrerer i Centralmagtens Navn. En Tilslutning til Trekonge-Forbundet vilde berøve vort Statholderskab sin statsretlige Støtte og derhos tilintetgjøre Slesvig=Holsteens Fundamentalrettigheder. thi paa en Tilslutning af Slesvig til hiint Forbund er der naturligviis under de nærværende Forhold ikke at tænke: men indtræder Holsteen derimod alene for sit Vedkommende saa udtaler det jo derved med det samme sin Afsondring fra Slesvig. En stor Misstemning finder i denne Anledning Sted blandt alle Betænksomme, og Udfaldet af Dr. Balemanns Sendelse til Berlin imødesees derfor med stor Spænding."
Viborger Samler, 1849-10-02
Jfølge Skrivelse fra Rendsborg i Nordd. fr. Pr. skulde den 25de i Slesvig afholdes en Forsamling af verdslige og geistlige slesvigske Embedsmænd for at raadslaae om Landets sørgelige Stilling og søge at komme til en Beslutning desangaaende." Brevskriveren mener, at det var det Rigtigste at Statholderskabet lod den holstenske Armee rykke ind i Slesvig, om det saa kun var til Demarcationslinien.
Viborger Samler, 1849-10-02
Handels- og Skibs=Efterretninger Bankactier ere i Løbet af sidste Uge faldne paa Kbhavns Børs omtr. 1 1/2 Rbd. pr. Actie. Man paastaaer, at der i Directionen skal være Dissents med Hensyn til Udbyttet. Overskudet er omtrent 6 Rbd. 5 Mk. 8 s. pr. Actie eller 24,000 Rbd. over 6 2/3 Rbd. pr. Actie. Efter den engang vedtagne Vedtægt skulde altsaa Udbyttet blive 6 1/4 pr. Actie og de øvrige 24,000 henlægges til Capitalen. J Directionen er man imidlertid ikke enig, og imedens Nogle stemme for 6 3/4 stemme Andre kun for 6 1/2 Rbd. J næste Uge vil Sagen blive afgjort. (Berl. Td.)
Viborger Samler, 1849-10-02
Odense, den 26de Septbr. Ved det igaar afholdte EgeskovsMarked, som paa Grund af det særdeles smukke Veir var stærkt besøgt, blev for gode stærke unge Heste betalt fra 120 til 140 Rbd., enkelte ogsaa derover; Arbeidsheste fra 70 til 100 Rbd.; gode Lødekøer 30 a 35 Rbd.; Slagtekoer 25 a 30 Rbd. Reen Sæderug betaltes med 24 a 25 Mk., Sædehved7 a 8 Rbd. pr. Td., Boghvedegryn 5 Mk. 8 s. Skp.; for Ost forlangtes 6 a 7 s. Pd.; levende Gjæs 7 a 8 Mk. Stk. for Bøndersmør at levere kunde høist opnaaes 10 a 10 1/2 Rbd. pr. Fjed.; for fersk Flæsk at levere i Octbr. blev buden 8 a 9. Mk. pr. Lpd. (Hmp. Av.)J Aggercanal er indkommet et Fartøi, Elisabethsminde" (a Viborg), hvorpaa Skipperen, som hedder Møller, er død paa Reisen. Da M. før Afreisen fra Hull havde været ombord i et Skib, paa hvilket et Fruentimmer var død af Cholera, har man deraf villet udlede, at ogsaa han var død af denne Soet; men vedk. Læge har imidlertid erklæret i sin Rapport "at Mandskabet ved Undersøgelse befandtes at være frisk og at Skipperen er død af Steensmerter. (Thist. Av.) i Paa Grund af den vedholdende østlige Vind, er Vandet paa Løgstøers Grunde kun 3 Fod 2 Tom., saa at flere Fartøier, ikke have kunnet gaae tomme over, og Skibsfarten ned at Fjorden forbi Løgstøer fra Thisted, kan ansees tildeels for at være standset. (Thist. Av.)
Viborger Samler, 1849-10-02
Agger Kanals Skibsliste. Jndk. den 21de Septbr.: P. Johnsen fra Grimstad til Skive, E. Tharaldsen fra Lillesand til Lemvig, den 22de: H. J. Petersen fra Mandahl til Skive, M. Petersen fra dito til Struer J. Jacobsen fra Grimstad til Lemvig, C. Jacobsen fra dito til dito, S. Amundsen fra dito til Skive, S. Abrahamsen fra Christiansand til Krik, Alle med Trælast, C. S. Møller fra Hull til Viborg med Ballast. Den 23de: J. Rosenvold fra Mandahl til Struer, J. Osmundsen fra dito til Thisted, O Simonsen fra dito til Nykjøbing; den 24de: J. Pedersen fra dito til dito, M. Nielsen fra Lillesand til Skive, Alle med Trælast. Den 25de: W. Kieldsen og C. Weigner fra Mandahl. til Lemvig med Trælast, H. H. Brunckhorst fra Hamborg til Struer med Stykgods. Den 26de, P. Gundersen fra Mandahl. til Lemvig, den 27de: N. A. Larsen og O. T. Jørgensen fra Christiansand til Thisted, D. Gundersen fra Grimstad til Skive, Alle med Trælast. - Udg. den 21de: A. C. Sørensen, fra Lemvig, J. R. Nielsen fra dito, H. H. Nielsen fra Nykjøbing, Alle til England med Kornvarer, N. A. Frost fra Nykjøbing, til Klitmøller, ledig, A. Nielsen fra Viborg til Grimstad med Kornvarer, L. H. Lauritsen fra Struer til Fahns med Trælast, Den 22de: H. F. Madsen fra Skive til Norge med Kornvarer, S. K. Bie fra dito til dito med levende Kreaturer, C. Kjeldsen fra Struer, den 23de: P. J. Pedersen fra Nykjøbing, O.T. Olsen fra Skive, C. Corneliussen fra dito, K. Tharaldsen, fra dito, Alle til Norge med Kornvarer. Den 24de: O. Reiersen fra Viborg til dito med Ballast, N. H. Jessen fra Struer, til England med Byg. Den 25de: M. Salvesen fra Struer til Mandahl med Kornvarer. Den 26de: N. P. Madsen fra Skive til England med Havre.
Viborger Samler, 1849-10-02
Reisende. Med Dagvognen fra Aarhuus til Viborg, den 1ste October. Hr. Tacteud og Mad. Beder
Viborger Samler, 1849-10-02
AVERTISSEMENTS. O Mit Varelager har i disse Dage erMINS. holdt en betydelig Tilførsel af nye Mode & Manufacturvarer, 4 & i brede Sirtser, uldne & bomulds Mouseliner, Barege Kjoler, sorte & couleurte Thibets, Napolitaine Paramattas, Orleans, Chatillon, sorte couleurte & 2 farvede Damask, Meubel-Sirts, et stort Udvalg af tærnede Kjole, & Kaabetøier i nyeste Smag, trykkede Shirtings, grønt Rullegardin-Stouts, m. m.
Viborger Samler, 1849-10-02
Af hvide Varer ere arriverede: Dowlas, Frisch & Hollandsk Lærreder, Shirtinger, bleget & ubleget Bommesie, heelt & halvulden Flonel, Haandklæde & Duge-Dreiel, aspassede Damask Dækketøi, Thee-Duge, Demitie, stribet & glatte Overlasting, Heringbohne, Cambringe, Gardintøier etc. Endvidere for Herrer, Klæder i forskjellige Farver og Fiinheder, Bock, & Doeskin, Seberienne, silke, fløiels & chachemir Vestetøier, sorte & couleurte SilkeTørklæder, Silke-Lomme-Tørklæder, Halsbind, Seler, forede Bomulds-Handsker, m. m. m. Som Alt sælges til muligst billigste Priser af M. N. Samson. Sorte Silke-Tøier, Bobinetter, Blonder, hvide & couleurte Tüll. Krave, Hatte, & KappeBaand, Kravetørklæder, Wiener, & DoubleShawler, ere ligeledes arriverede og sælges M. N. Samson. billigst af Creas & Hørlærreder, Lærreds-Bolster, ere arriverede directe fra Fabrikkerne og sælges meget billigt af M. N. Samson. P. H. Dorph har nedsat sig som Læge i Levring.
Viborger Samler, 1849-10-02
De Medlemmer af Aarhuus- og Holstebro-Fricorps, som ikke have erholdt endelig Afregning for Undermunderingspenge for f. A., anmodes og snarest muligt, og senest inden dette Aars Udgang, at henvende dem til Øvrighederne resp. i Aarhuus og Holstebro for at erholde det Tilgodehavende udbetalt. Efter fornævnte Tids Forløb have Vedkommende at henvende sig til mig, og skal jeg om fornødent, da nærmere bekjendtgjøre mit Opholdsted. H. Ølsen, Capitain, p. t. Aarhuus, den 21de Septbr. 1849. som Chef for det nu opløste. Aarhuus- og Holstebro Fricorps.
Viborger Samler, 1849-10-02
God Viin-Edike til Syltning, faaes hos M. P. Kjersgaard i Skive.
Viborger Samler, 1849-10-02
Smukke og gode Formlys, i 6 forskjellige Størrelser, sælges mod contant Betaling billigst muligt hos Undertegnede; ogsaa modtages Talg til Støbning eller Ombytning mod 3 Mk. pr. L. Poulsen, Skive, den 22de Septbr. 1849. Uhrmager.
Viborger Samler, 1849-10-02
God reen Hvede til Sæd, kan billig afkjøbes. C. Møller, Gartner.
Viborger Samler, 1849-10-02
De saa bekiendte graae Pærer samt gode Spise=Æbler og Mad. Æbler, faaes meget billig hos M. Holmgaards Enke.
Viborger Samler, 1849-10-02
Nogle Skjepper Æbler af forskjellige Slags, som endnu ikke ere nedplukkede, sælges af A. C. Friis. 2 a 3 Bilæggere af den ældre Slags, er at faae tilkjøbs eller til Leie hos A. C. Friis.
Viborger Samler, 1849-10-02
Honning kjøbes, som sædvanligt, til gangbare Priser af Chr. Løgstrup i Dumpen.
Viborger Samler, 1849-10-02
To dygtige Tjenestepiger, kunne faae gode Conditioner i Aarhuus og Randers til Novbr., naar de melde sig hos C. Krogh, Fæstemand.
Viborger Samler, 1849-10-02
En Handelsbetjent søges til 1ste November af H. P. Rygaard i Struer pr. Holstebroe.
Viborger Samler, 1849-10-02
En rød og hvid Hønsehund er kommen tilløbende tilSkaungaard, som dens Eier kan lade afhente imod dette Avertissements Omkostninger.
Viborger Samler, 1849-10-02
Creditorerne i Stervboet efter forhenværende Fuldmægtig Peder Jørgensen Spliid af Gammel-Skivehuus, indkaldes herved med 12 Ugers Varsel til at anmelde og beviisliggjøre deres Fordringer for undertegnede Skifteforvalter. Salling Herreders Contoir, den 20de September 1849. Willemoes.
Viborger Samler, 1849-10-02
Ved Proclama af Dags Dato, der vil blive læst inden vedkommende Retter, ere Creditorerne i Stervboet efter Ungkarl Søren Christensen af Ginnerup Bye, Kreiberg Sogn, indkaldte med 12 Ugers Varsel til at anmelde og bevisliggjøre deres Fordringer for undertegnede Skifteforvalter, hvilket herved bekjendtgjøres. Salling Herreders=Contoir, den 20de Septbr. 1849. Willemoes. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-10-04
Stifts-Tidende. Viborg Forsendes med Brevposten i Danmark og Hertugdømmerne. Torsdagen den 4de October 1849. Nr. 164. 77 Aarg.
Viborger Samler, 1849-10-04
Udenlandske Efterretninger. Storbritannien og Jrland. London, d. 26de Septbr. De med den sidste Overlandpost til England indløbne Efterretninger fra Ostindien ere uvigtige. J Pendschab er det roligt, men man stoler ikke paa GulabSingh. De til Jndusflotillen hørende Dampskibe ere seilede op ad Floden. 3 pCt. Consols 92 3/4 a 923, danske 3 pCt. Obl. 75. a 76; danske 5 pCt. Oblig. 99 a 100.